**Iesniegtie jautājumi un atbildes**

Nolikuma 7. pielikuma darba versija ekspozīcijas tematiskajam plānam un atsevišķi attēli ir pieejama šeit:

<https://failiem.lv/u/kby8gar73>

**Jautājums Nr. 1**: Vai ekspozīcijas vajadzībām ir iespējams izmantot arī 6. telpu, kas ir 6,14 m2 liela?

**Atbilde**: Ekspozīcijas vajadzībām ir iespējams izmantot arī 6. telpu (skatīt - Tehniskās specifikācijas pielikums), ja Jūsu projektam tas nepieciešams.

**Jautājums Nr. 2**: Vai ir iespējams saņemt ekspozīcijas telpu plānus DWG formātā? Vai būtu pieejams telpu 3D modelis?

**Atbilde**: Diemžēl muzeja iespējas šobrīd neļauj sagatavot telpu plānus DWG formātā un izveidot telpu 3D modeli.

**Jautājums Nr. 3**: Lūdzu precizēt, kurā brīdī ir iesniedzami kvalifikācijas dokumenti (3. pielikums un informācija par projektu vadītāju)?  - vai tie ir jāiesniedz kopā ar meta piedāvājumu?

**Atbilde: Viss** ir jāiesniedz līdz 2021. gada 21. septembrim plkst. 16.30 (Nolikuma 7.1. un 7.2. punkts).

**Jautājums Nr. 4:** Eksemplārs elektroniskajā formātā (zibatmiņā) – lūdzu precizēt sastāvu, vai elektroniskajā versijā ierakstāms tikai mets vai arī devīzes atšifrējums un pieteikums?

**Atbilde**: Elektroniskā formātā (zibatmiņā) jāiesniedz **tikai mets** (meta piedāvājums) (Nolikuma 8.1.1.1., 8.1.1.2., 8.1.1.3., 8.1.1.4. un 9.3. punkti): idejas koncepcija, dizaina risinājums, detalizēta izmaksu tāme (Nolikuma 4. pielikums) un realizācijas darbu izpildes laika grafiks (Nolikuma 5. pielikums).

**Jautājums Nr. 5:** Vai trešās durvis 5. telpā (neiekrāsotās) jāatstāj brīvas kā rezerves izeja?

**Atbilde**: Nē, durvis drīkst aizklāt vai arī izmantot pēc nepieciešamības.

**Jautājums Nr. 6:** Vai drīkst stiprināt konstrukcijas pie esošās parketa grīdas?

**Atbilde**: Ja nepieciešams, drīkst stiprināt konstrukcijas pie parketa grīdas, drīkst grīdu pārklāt ar citu segumu.

**Jautājums Nr. 7** Vai iespējams atkārtoti apskatīt ekspozīcijas telpas?

**Atbilde**: Jā, ekspozīcijas telpas iespējams atkārtoti apskatīt iepriekš vienojoties. Pieteikšanās uz apskati veicama pa e-pastu sandra.mackevica@karamuzejs.lv vai tālr. +371 67228147.